Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister Netanyahu kohtus eile ja täna
USA riikliku julgeoleku nõuniku J. Boltoniga, et arutada jätkuvaid ohte,
mida Iraani tuumapürgimused ja pahatahtlik tegevus
kujutab Iisraelile, regioonile ja maailmale.
Terroriaktiks klassifitseeritud rünnakus
püüdis Templimäelt lahkuv araablane pussitada politseinikku,
enne kui politsei ta kahjutuks tegi.
Venemaa aitab ÜRO-l jätkata rahuvalveoperatsioone Golanil
ja patrullib koos Süüria armeega Iisraeli piiritara ääres.
Teated peatsest relvarahust Hamasi ja Iisraeli vahel
ei hoidnud Gaza palestiinlasi protestidest juudiriigi piiritara ääres.
Kolm päeva pärast seda, kui Iisraeli kaitseminister Lieberman
otsustas leevendada piiranguid Gazas,
jätkusid nädalavahetusel protestid, kus palestiinlased olevat loopinud kive
ja lõhekehasid piiritara valvanud IDF vägede pihta.
Mitmel palestiinlasel õnnestus üle piiri Iisraeli tungida,
kuid nad pöördusid kohe tagasi,
kui IDF sõdurid kasutasid märuliohjevahendeid
ja avasid püssitule kooskõlas valitsuse jõukasutusreeglitega.
Iisraeli pool ei saanud keegi viga,
kuid Palestiina tervishoiuameti teatel hukkus kokkupõrkeis 2 protestijat.
Vastuseks vägivallale piiritaral
käskis kaitseminister Lieberman sulgeda Erezi piiripunkti,
kust lastakse läbi vaid humanitaarjuhtumite korral.
Lieberman toonitas gazalastele,
et humanitaarabiga vastatakse vaid vaikusele.
Lisaks Gazale toimus nädalavahetusel vägivaldne meeleavaldus
ka Läänekalda külas Kafr Qaddumis, Nabluse lähedal.
Protestijad avaldasid meelt
president Trumpi "sajandi tehingu" vastu,
mis nende väitel ei arvesta palestiinlaste viletsusega.
Jeruusalemmas püüdis Templimäelt Majlisi väravast väljunud araablane
pussitada sissepääsu lähedal Iisraeli politseinikke.
Umm al-Fahmi araabialinnast pärit 30-aastane ründaja
haaras valvekaamera video järgi noa ja püüdis pussitada üht ohvitseri,
kes politsei valvepunktis seisis.
Pärast lühidat kähmlust avasid ohvitserid raportite järgi tule
ja tegid ründaja kahjutuks. Politseinike seas vigastatuid polnud.
Iisraeli peaminister Netanyahu kohtus eile ja täna
USA riikliku julgeoleku nõuniku J. Boltoniga, et arutada jätkuvaid ohte,
mida Iraani tuumapürgimused ja pahatahtlik tegevus
kujutab Iisraelile, regioonile ja maailmale.
Ühisel pressikonverentsil avaldas Netanyahu tänu
USA presidendi D. Trumpi jätkuvale tööle Iisraeli julgeoleku tagamiseks
ja rõhutas taas 2015. a tuumalepingu ohte,
mida ta nimetas kütuseks Iraani reeturlikule tegevusele.
Tuumaleping ei blokeerinud Iraani teed pommi juurde.
See rajas Iraanile tee terve tuumaarsenali juurde.
Tänu sanktsioonide leevendamisele jõudis Iraani rahakotti miljardeid,
mis lisas hoogu Iraani sõjamasinale Süürias, Liibanonis,
Jeemenis ja mujal.
Trumpi otsus loobuda katastrofaalsest Iraani lepingust
oli minu meelest ajaloo pöördepunkt.
Iisrael kiidab Trumpi valitsust,
mis määrab taas otsustavalt karme sanktsioone Iraanile
ja neile, kes temaga äri ajavad.
Tean, et kõik meie araabia naabrid,
praktiliselt kõik Lähis-Idas on selle suhtes sama meelt.
Usun, et kõik maad, kes hoolivad Lähis-Ida rahust ja stabiilsusest,
peaksid sarnaselt USAga Iraanile rohkem survet avaldama.
Nõunik Bolton aga rõhutas kahe riigi seisukohtade joondumist
Iraanist johtuvate ohtude osas.
Analüüsisite naelapea pihta meie ees seisvaid asju.
Meie riigile on äärmiselt tähtis, et Iraan ei jõuaks tuumavalmiduseni.
Seepärast eemaldas president Trump USA halvast Iraani tuumalepingust.
Seepärast määrab ta taas majandussanktsioone.
Seepärast püüdsime õhutada sõpru Euroopas
Iraani tuuma- ja raketiprogrammile jõulisemalt vastu seisma.
Seepärast teeb meile muret, et Iraan rahastab rahvusvahelist terrorismi.
Seepärast oleme mures Iraani sõjategevuse pärast Iraagis,
Süürias, Hezbollah'ga Liibanonis ja Jeemenis.
Need on kõik globaalsed ohud - rahvusvaheline terrorism
ja massihävitusrelvade sattumine terroristide kätte.
Liidukantsler Merkel ja Venemaa president Putin
arutasid Saksamaal riikide suhteid ja rahvusvahelist julgeolekut.
Merkel rõhutas, et Saksamaa järgib JCPOAd,
ehk Iraani tuumalepingut, kuid on murelikuna täheldanud
Iraani pahatahtlikku tegevust, millega tuleb tegeleda.
Saksamaa on pühendunud JCPOA-le,
kuid oleme murelikult täheldanud Iraani ülejäänud tegevust,
olgu asi Jeemenis, ballistilistes rakettides või Süüria olukorras.
Jätkame arutelusid,
mida pidasime välisminister Lavroviga suve algul ja Sotšis.
Merkel tõstatas ka Süüria teema.
Lahingud Idlibi maakonnas riigi loodeosas on tihenenud.
Merkel toonitas vajadust hoida ära humanitaarkatastroof
ja tuua Süüriasse uuendusi poliitilise protsessiga.
Tänases päevakorras on tähtis Süüria. Tuleb kindlustada,
et Idlibis ja selle ümber ei tekiks humanitaarkatastroofi.
Näeme lahingute vaibumist paljudes kohtades,
kuid see ei tähenda, et veel rahu valitseks.
Seepärast rõhutab Saksamaa nn väikese grupi osana
poliitlise protsessi käivitamist. Rääkisime sellest juba Sotšis.
See hõlmaks uut põhiseadust ja võimalikke valimisi.
Toetame täielikult ÜRO erisaadiku De Mistura tööd.
Süüria-Iisraeli piirile -
Näib, et Venemaa aitab ÜRO-l jätkata rahuvalveoperatsioone Golanil.
Pärast piirialade tagasivallutamist Süüria valitsusvägede poolt
viis Venemaa idapiiril vägesid nelja kohta demilitariseeritud tsoonis
ja teatas veel nelja rajamisest.
Venemaa sõnul püütakse säilitada stabiilsust relvarahupiiridel
ja vahendatakse läbirääkimisi vanade vaenlaste vahel.
Aitame ÜRO-d kõigiti, et ÜRO lipud võiksid taas lehvida
ja et ÜRO saaks taas demilitariseeritud tsoonis
täieulatuslikult operatsioone jätkata.
Kui ÜRO tunneb, et saab hakkama ilma meieta,
taandume kohe.
Venemaa ja Süüria sõjapolitseid nähti koos patrullimas
Süüria külades demilitariseeritud tsooni lähedal.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri